b"\n_START_ARTICLE_\nGente (programa de TV)\n_START_SECTION_\nFormat\n_START_PARAGRAPH_\nL'estructura del programa es basava en l'avan\xc3\xa7 d'una not\xc3\xadcia per la presentadora, seguit d'un petit reportatge de no m\xc3\xa9s de cinc minuts sobre l'assumpte en q\xc3\xbcesti\xc3\xb3._NEWLINE_Al principi, el programa comptava amb dues parts diferenciades. En la primera mitja hora es feia un rep\xc3\xa0s de la cr\xc3\xb2nica de successos del dia i en la segona mitja hora es mostrava la actualitat social. En l'\xc3\xbaltima etapa del programa, parlava i mostrava a m\xc3\xa9s de successos, la vida de la gent aix\xc3\xad com els seus costums quotidians prescindint en la majoria de vegades de les not\xc3\xadcies relacionades amb el m\xc3\xb3n del cor.\n_START_SECTION_\nPresentaci\xc3\xb3\n_START_PARAGRAPH_\nVa comen\xc3\xa7ar sent presentat per Samuel Mart\xc3\xadn Mateos fins a finals de 1995, Pepa Bueno de 1996 fins a 2004 i Jose Toledo de 1995 fins a juliol de 2000._NEWLINE_Mar\xc3\xada Jos\xc3\xa9 Molina, des de setembre de 2004, i la model i actriu catalana Sonia Ferrer Gonz\xc3\xa1lez, des de juliol de 2000, copresentaren aquest espai de successos i cr\xc3\xb2nica social._NEWLINE_A partir del 25 agost de 2008 va ser Mar\xc3\xada Avizanda qui es va fer c\xc3\xa0rrec del programa fins al seu final._NEWLINE_Al llarg dels anys, el programa en per\xc3\xadodes vacacionals, ha estat presentat per nombroses cares de TVE com Yolanda V\xc3\xa1zquez (1998-2000), Alicia Santolaya (2004), Gema Balb\xc3\xa1s (2005), Raquel Mart\xc3\xadnez (2007) , Lara Siscar Peir\xc3\xb3 (2009-2010) o Elena S. S\xc3\xa1nchez (2011).\n_START_SECTION_\nCuriositats\n_START_PARAGRAPH_\nEl programa va comen\xc3\xa7ar en 1995 amb el nom de \xc2\xabGente en cartelera\xc2\xbb dedicat al m\xc3\xb3n del cinema i al gener de 1996 passo a emetre's en directe des dels Estudios Bu\xc3\xb1uel. Va escur\xc3\xa7ar el seu nom quedant-se nom\xc3\xa9s amb el t\xc3\xadtol de \xc2\xabGente\xc2\xbb i incloent en el seu contingut els espectacles, la cr\xc3\xb2nica social i els successos esdevinguts al pa\xc3\xads dia rere dia. El programa va acumular 3.860 emissions, com es va donar a con\xc3\xa8ixer en l'\xc3\xbaltim reportatge del programa especial de comiat, el 9 de setembre de 2011._NEWLINE_\xc3\x89s un dels pocs espais que s'han em\xc3\xa8s en els tres estudis m\xc3\xa9s importants d'RTVE:_NEWLINE_Estudis Bu\xc3\xb1uel (1995-1997), Torrespa\xc3\xb1a (1998-2008) i l'Estudi 1 de Prado del Rey (2008-2011)"